जब सरकार अपने दो साल का कार्यकाल पूरा होने का जश्न मना रही थी उस समय सरकार के लोगों में अपनी बातें जोर-जोर से बोलने की होड़ दिखी थी। 

बिलासपुर के सरकारी मंच से बड़े-बड़े वादे किए गए। बड़ी-बड़ी बातें की गई, उन्ही बातों में एक बात यह भी थी कि लंबित पड़े सभी रिजल्ट एक महीनें में निकाल दिए जाएँगे। 

सरकार के इस वादे से युवाओं में उम्मीदें बंधी कि इतना ज़ोर देकर बोला गया है तो शायद गंभीरता से बोला गया हो। एक महीना दो दिन बाद भी नतीजा सिफर है। 

लगता है बोलने वाले चुनावी गारंटियों की तरह सरकारी मंच से किए गए वादे फिर से भूल गए हैं। मैं इतना कहना चाहता हूँ कि प्रदेश के लोग यह नहीं भूलेंगे।